Prabu Kencana Ginurit manggut-manggut sajak marem ing penggalih. Buminata ing praja Intenrukmi kuwi banjur paring wewarah jaman kuna-makuna mawa wewangsalan endah tenan. Carang wreksa ingkang jamang tambir, nora gampang wong mengku negara, baligo amba godhonge, kudu santosa kalbu. Tengareng ing prang handheging riris, denteteg trange cipta, sendhang nir ing ranu, sasat ana ing palagan. Kasang toya menyan seta aneng ardi, yen apes kawirangan. Para nayaka praja padha ngematake....Durung wae rampung anggone nggunem tata kaprajan dumadakan ana wanita mudha mbranyak mlebu ing